ข้อตกลงให้อนุญาตใช้งานซอฟท์แวร์ของแคนนอน

สำคัญ : โปรดอ่านให้ละเอียดก่อนใช้งานซอฟท์แวร์ที่บันทึกในแผ่นซีดีรอมซึ่งบรรจุอยู่ในกล่องนี้
เอกสารนี้คือข้อตกลงทางกฎหมาย ("ข้อตกลง") ระหว่างท่านและแคนนอน อิงค์ ("แคนนอน") ซึ่งควบคุมการใช้งานซอฟท์แวร์ในแผ่นซีดีรอมและคู่มือการใช้งานในกล่องนี้ของท่าน (โดยไม่มีข้อจำกัดด้านข้อมูลเสียงและข้อมูลภาพ หรือ "ซอฟท์แวร์") โดยการใช้งานซอฟท์แวร์นี้ให้ถือว่าท่านได้ยินยอมปฏิบัติตามเงื่อนไขข้อตกลงในข้อตกลงนี้ กรุณาอย่าใช้งานซอฟท์แวร์นี้หากท่านไม่เห็นด้วยกับเงื่อนไขข้อตกลงดังกล่าว และจงคืนซอฟท์แวร์นี้ในสภาพเดิมให้กับผู้ขายที่ท่านซื้อมาทันทีเพื่อขอเงินคืน

1. การอนุญาตให้สิทธิในการใช้งาน
แคนนอนอนุญาตให้สิทธิไม่เด็ดขาดแก่ท่านในการติดตั้งซอฟท์แวร์บนเครื่องคอมพิวเตอร์หนึ่งเครื่อง และใช้งานซอฟท์แวร์ซึ่งได้ติดตั้งดังกล่าวบนเครื่องคอมพิวเตอร์เครื่องเดียวนั้นในเวลาเดียวกัน ในส่วนของข้อมูลเสียงและข้อมูลภาพที่บรรจุมาพร้อมในซอฟท์แวร์ซึ่งสามารถถ่ายโอนไปยังกล้องถ่ายภาพดิจิตอลของแคนนอนที่สามารถใช้ร่วมกันได้นั้น แคนนอนอนุญาตให้สิทธิในการใช้งานซึ่งไม่เด็ดขาดแก่ท่านในการ 1) ถ่ายโอนข้อมูลเสียงและข้อมูลภาพดังกล่าวไปยังกล้องถ่ายภาพดิจิตอลหนึ่งเครื่องโดยใช้ซอฟท์แวร์ดังกล่าว และ 2) ใช้ข้อมูลเสียงและข้อมูลภาพดังกล่าวในการถ่ายโอนข้อมูลนั้นๆ
ห้ามมิให้ท่านใช้งานซอฟท์แวร์นี้บนเครื่องคอมพิวเตอร์หลายเครื่องในเวลาเดียวกัน หรือบนเน็ตเวิร์ค หรือหลายไซต์ หรือโดยฮาร์ดแวร์อื่นใดที่บุคคลที่สามสามารถเข้ามาใช้งานซอฟท์แวร์นี้ร่วมได้
ท่านอาจทำสำเนาซอฟท์แวร์นี้ได้ในกรณีที่ใช้ในวัตถุประสงค์เพื่อการสำรองข้อมูลเท่านั้น โดยต้องทำสัญลักษณ์ลิขสิทธิ์ติดบนแผ่นซีดีรอมต้นฉบับ และบนสื่อที่สำเนาข้อมูลสำรองนั้นลงไปด้วย

2. ข้อห้าม
ห้ามมิให้ท่านใช้ ทำซ้ำ หรือถ่ายโอนซอฟท์แวร์นี้นอกเหนือจากที่ได้รับอนุญาตในข้อตกลงนี้ และห้ามมิให้มอบหมาย ให้สิทธิช่วง ขาย ให้เช่า ให้ยืม หรือโอนซอฟท์แวร์นี้ให้กับบุคคลที่สาม รวมทั้งห้ามมิให้บุคคลที่สามกระทำการเช่นเดียวกันดังกล่าว และห้ามมิให้เปลี่ยนแปลง แก้ไขเป็นภาษาโปรแกรมมิ่งอื่นใด แยก หรือ ดัดแปลง รวมทั้งห้ามมิให้บุคคลที่สามกระทำการเช่นเดียวกันดังกล่าว

3. เครื่องหมายลิขสิทธิ์
ท่านจะไม่ทำการเปลี่ยนแปลง เอาออก หรือลบเครื่องหมายลิขสิทธิ์ใดๆ 1) ที่บรรจุอยู่ในซอฟท์แวร์ รวมทั้งบนสำเนา และ 2) ที่ปรากฏอยู่บนซีดีรอมต้นฉบับ และสื่อที่สำเนาข้อมูลสำรองตามข้อหนึ่งข้างต้น ถ้ามี

4. สิทธิครอบครอง
แคนนอนและ/หรือบริษัทในเครือเป็นเจ้าของชื่อ สิทธิครอบครอง และสิทธิในทรัพย์สินทางปัญญาทั้งหมดที่เกี่ยวข้องกับซอฟท์แวร์ ท่านเป็นเพียงเจ้าของแผ่นซีดีรอมที่บันทึกซอฟท์แวร์นี้เท่านั้น เว้นเสียแต่ว่าจะได้แสดงอย่างชัดแจ้งไว้ในข้อตกลงนี้ ท่านไม่มีสิทธิใดๆ หรือได้รับอนุญาตให้สิทธิประการใด ไม่ว่าจะโดยชัดแจ้งหรือโดยปริยายในทรัพย์สินทางปัญญาของแคนนอน

5. ข้อห้ามในการส่งออก
ท่านตกลงยินยอมที่จะปฏิบัติตามบรรดากฎหมายว่าด้วยการส่งออก รวมถึงบรรดาข้อห้ามและกฎระเบียบที่เกี่ยวข้องของประเทศ  และห้ามมิให้ทำการส่งออกหรือส่งออกย้อนกลับซึ่งซอฟท์แวร์ ไม่ว่าโดยตรงหรือโดยอ้อม ที่เป็นการละเมิดบรรดากฎหมาย ข้อห้ามและกฎระเบียบดังกล่าว หรือโดยที่ไม่มีการเห็นชอบที่จำเป็นทั้งหมด

6. การสนับสนุนและอัพเดท
แคนนอน สาขา บริษัทในเครือ   ผู้แทนจำหน่าย รวมทั้งตัวแทนจำหน่ายทั้งหมด ไม่มีหน้าที่รับผิดชอบในการบำรุงรักษาซอฟท์แวร์และให้ความช่วยเหลือท่านในการใช้งานซอฟท์แวร์ หรือบริการอัพเดท แก้ไขข้อบกพร่อง หรือให้การสนับสนุนซอฟท์แวร์

7. การจำกัดการรับประกันและยกเว้นการใช้ค่าเสียหาย
การจำกัดการรับประกัน - ซอฟท์แวร์นี้จัดหาให้ "ตามสภาพ" ที่เป็นอยู่ โดยไม่มีการรับประกันใดๆ ไม่ว่าโดยชัดแจ้งหรือโดยปริยาย โดยไม่รวมถึงการรับประกันโดยปริยายในส่วนของการค้าและความเหมาะสมในการใช้งานเฉพาะอย่าง ความเสี่ยงภัยทั้งหมดเกี่ยวกับคุณภาพและการทำงานของซอฟท์แวร์ตกแก่ท่านแต่เพียงผู้เดียว หากซอฟท์แวร์มีข้อบกพร่องท่านจะต้องรับผิดชอบค่าใช้จ่ายในการซ่อมทั้งหมดโดยที่แคนนอน สาขา บริษัทในเครือ   ผู้แทนจำหน่าย รวมทั้งตัวแทนจำหน่ายทั้งหมด ไม่มีส่วนรับผิดชอบ รัฐบางรัฐหรือบางเขตอำนาจศาลไม่อนุญาตให้ยกเว้นการประกันโดยนัยดังกล่าว ดังนั้นการยกเว้นดังกล่าวข้างต้นจึงไม่รวมถึงท่าน การรับประกันนี้ให้สิทธิทางกฎหมายบางประการแก่ท่าน และท่านอาจได้รับสิทธิอื่นซึ่งอาจแตกต่างกันไปแล้วแต่รัฐหรือเขตอำนาจศาล
แคนนอน สาขา บริษัทในเครือ   ผู้แทนจำหน่าย รวมทั้งตัวแทนจำหน่ายทั้งหมดไม่รับประกันฟังก์ชั่นต่างๆของซอฟท์แวร์ว่าตรงตามความต้องการใช้งานของท่าน หรือการใช้งานซอฟท์แวร์จะปราศจากข้อบกพร่อง
อย่างไรก็ตามแคนนอน สาขา บริษัทในเครือ   ผู้แทนจำหน่าย รวมทั้งตัวแทนจำหน่ายทั้งหมดยินดีรับประกันว่าสื่อบันทึกซอฟท์แวร์นี้ปราศจากข้อบกพร่องทั้งในส่วนของวัสดุที่ใช้และการผลิตภายใต้การใช้งานปกติเป็นระยะเวลา 90 วัน นับจากวันที่ท่านได้รับซอฟท์แวร์ตามใบเสร็จรับเงินหรือหลักฐานอย่างอื่น
การชดใช้ให้ลูกค้า  แคนนอน สาขา บริษัทในเครือ   ผู้แทนจำหน่าย รวมทั้งตัวแทนจำหน่ายทั้งหมดยินดีรับผิดชอบความเสียหายโดยการเปลี่ยนสื่อที่ไม่ได้มาตรฐานตามเงื่อนไขการรับประกัน โดยที่เงื่อนไขการรับประกันไม่มีผลบังคับใช้หากความเสียหายนั้นเกิดจากอุบัติเหตุ การใช้งานที่ไม่ถูกต้อง และไม่ครอบคลุมถึงบุคคลอื่นนอกเหนือจากผู้ใช้งานซอฟท์แวร์นี้เท่านั้น
การปฏิเสธความรับผิดชอบต่อความเสียหาย แคนนอน สาขา บริษัทในเครือ   ผู้แทนจำหน่าย รวมทั้งตัวแทนจำหน่ายทั้งหมดปฏิเสธการรับผิดชอบต่อความเสียหายใดๆ (ซึ่งรวมทั้งและโดยไม่จำกัดถึงการสูญเสียผลกำไร ข้อมูล ข่าวสารทางธุรกิจ ค่าขัดผลประโยชน์ หรือค่าเสียหายอื่นใดที่อาจมีขึ้น หรือมีขึ้นในภายหลัง) ที่เกิดจากตัวซอฟท์แวร์หรือการใช้งานซอฟท์แวร์นี้ หรือการที่ซอฟท์แวร์นี้ไม่สามารถใช้งานได้ แม้ว่าแคนนอน สาขา บริษัทในเครือ   ผู้แทนจำหน่าย รวมทั้งตัวแทนจำหน่ายทั้งหมดจะได้ทราบถึงความเสียหายที่อาจเกิดขึ้นนั้นอยู่ก่อนแล้ว รัฐบางรัฐหรือบางเขตอำนาจศาลไม่อนุญาตให้มีการจำกัดหรือยกเว้นความรับผิดชอบต่อความเสียหายที่อาจเกิดขึ้นหรือเป็นผลสืบเนื่อง รวมทั้งการบาดเจ็บหรือเสียชีวิตที่เกิดจากความประมาทเลินเล่อของผู้ขาย ดังนั้นการจำกัดหรือยกเว้นดังกล่าวจึงไม่รวมถึงท่านด้วย
ข้อยกเว้นการชดใช้ แคนนอน สาขา บริษัทในเครือ   ผู้แทนจำหน่าย รวมทั้งตัวแทนจำหน่ายทั้งหมดไม่มีภาระผูกพันธ์ที่ต้องชดใช้ค่าเสียหายแก่ท่านตามคำเรียกร้องหรือการฟ้องร้องโดยบุคคลที่สามที่กล่าวหาว่าซอฟท์แวร์หรือการใช้งานซอฟท์แวร์นี้ละเมิดสิทธิในทรัพย์สินทางปัญญาของบุคคลผู้นั้น

8. เงื่อนไข
ข้อตกลงนี้มีผลบังคับใช้โดยการยินยอมของท่านในการใช้งานซอฟท์แวร์จนกว่าจะมีการยกเลิก ท่านสามารถบอกเลิกข้อตกลงนี้ได้โดยการทำลายซอฟท์แวร์รวมทั้งสำเนาทั้งหมดที่มี ข้อตกลงนี้จะสิ้นสุดลงทันทีหากท่านไม่ปฏิบัติตามเงื่อนไขข้อใดข้อหนึ่งในข้อตกลงนี้ หากข้อตกลงนี้สิ้นสุดลงอันเนื่องมาจากการไม่ปฏิบัติตามข้อตกลงของท่าน นอกจากการบังคับใช้สิทธิตามกฎหมายของแคนนอนแล้ว ท่านจะต้องทำลายซอฟท์แวร์และสำเนาทั้งหมดทันที โดยไม่รวมถึงที่กล่าวมา ข้อที่ 4,6,7,8,9,10,11 และ 12 จะยังคงมีผลบังคับใช้อยู่แม้จะยกเลิกข้อตกลงนี้แล้ว

9. ประกาศกฎหมายคุ้มครองของรัฐบาลประเทศสหรัฐอเมริกา
ซอฟท์แวร์ถือเป็น "สื่อเชิงพาณิชย์" ตามที่กำหนดไว้ใน 4.8.C.F.R.2.101 (ตุลาคม 1995) ประกอบไปด้วย "ซอฟท์แวร์คอมพิวเตอร์เชิงพาณิชย์" และ "เอกสารซอฟท์แวร์คอมพิวเตอร์เชิงพาณิชย์" ตามที่กำหนดไว้ใน 48.C.F.R.12.212 (กันยายน 1995) และตาม 48C.F.R. 12.212 และ 48C.F.R.227.72.02-1, ลูกค้าภายใต้รัฐบาลอเมริกันทั้งหมดสามารถซื้อซอฟท์แวร์ได้ตามสิทธิที่บัญญัติไว้ในสัญญานี้เท่านั้น ซึ่งผู้ผลิตคือ Canon Inc. 130-2 Shimomaruko 3-chome, Ohtaku, Tokyo 146-8501 Japan

10. การแยกใช้ข้อตกลงเป็นส่วน
หากบทบัญญัติส่วนใดในข้อตกลงนี้ขัดต่อกฎหมาย ให้ถือว่าบทบัญญัติส่วนนั้นเป็นโมฆะด้วยเขตอำนาจแห่งศาลนั้นและบทบัญญัติส่วนอื่นๆ ที่เหลือนั้นยังคงมีผลบังคับใช้
 
11. กฎหมายที่มีผลบังคับ
เงื่อนไขข้อตกลงตามข้อตกลงนี้ รวมถึงการบังคับใช้และการตีความอยู่ภายใต้กฎหมายแห่งประเทศญี่ปุ่น

12. การตกลงยอมรับ
โดยการใช้งานซอฟท์แวร์นี้ให้ถือว่าท่านได้อ่านและเข้าใจข้อตกลงนี้ รวมทั้งตกลงยินยอมที่จะปฏิบัติตามเงื่อนไขข้อตกลงที่กำหนด ท่านยังเห็นพ้องว่าข้อตกลงนี้ถือเป็นถ้อยแถลงที่สมบูรณ์เด็ดขาดระหว่างท่านและแคนนอนอันเกี่ยวเนื่องกับเรื่องดังกล่าว และข้อตกลงนี้มีผลเหนือข้อเสนอหรือสัญญาอันเกิดขึ้นก่อนอื่นใดทั้งหมดไม่ว่าด้วยวาจาหรือลายลักษณ์อักษร รวมทั้งการเจรจาและสื่อสารระหว่างท่านและแคนนอนที่เกี่ยวกับเรื่องดังกล่าวนี้ทั้งหมด การแก้ไขใดๆ ในข้อตกลงนี้จะไม่มีผลบังคับใช้ เว้นเสียแต่ว่าจะได้ลงลายมือชื่อรับรองโดยผู้แทนที่ได้รับอนุญาตจากแคนนอน

